คือไม่ได้ขับถ่ายมาสามสี่วันค่ะ เพราะว่ามันไม่ปวด แล้วช่วงนั้นก็ยุ่งๆเลยไม่ได้ไปนั่งรอบนชักโครกให้มันอยากขับถ่ายได้เองตามกิจวัตรอย่างปกติ ก็เลยเพิ่งได้ขับถ่ายค่ะ ก้อนค่อนข้างใหญ่ เหมือนที่อ่านในเน็ตจะเป็นทรงข้าวโพด แล้วตอนนี้ก็มีก้อนๆนูนๆขึ้นมาน่ะค่ะ แต่ไม่เจ็บ แค่มีเลือดซิบๆตอนเช็ด กลัวเป็นริดสีดวงค่ะ แต่หาอ่านของคนอื่นๆทีตั้งก็มีสิทธิ์เป็นแผลปริ เลยแพนิคอยู่ค่ะ ถ้าเป็นริดสีดวงจะต่างกับแผลปริขอบทวารหนักยังไงบ้างคะ
สวัสดีค่ะ อาการก้อนนูนที่ทวารหนัก ค่อนข้างใหญ่ มีเลือดซิบๆดังกล่าวมานั้น อาจจะเกิดจากริดสีดวงทวารหนัก แผลปริทวารหนัก ฝีทวารหนัก การอักเสบหรือติดเชื้อรอบๆเยื่อบุทวารหนักเช่นเริมหรือหูด หรือโรคผิวหนังอื่นๆเช่นผื่นแพ้ การฉีกขาดของเยื่อบุรอบๆทวารหนัก เป็นต้นโดยริดสีดวงอาจมาด้วยติ่งที่ยื่นออกมาจากทวารหนัก หรือถ้ายังเป็นไม่รุนแรงมากอาจจะมีติ่งยื่นออกมาเวลาเบ่งอุจจาระเท่านั้น ริดสีดวงทวารหนักอาจจะมีอาการปวด เจ็บ หรือคันบริเวณทวารหนัก ถ่ายลำบาก หรือถ่ายอุจจาระมีเลือดสดปนออกมาได้ ส่วนแผลปริที่ทวารหนักนั้นเกิดจากการมีรอยฉีกหรือแผลเปิดขนาดเล็กที่เกิดขึ้นบริเวณเยื่อบุทวารหนัก โดยมักทำให้มีอาการปวดทวารหนักและมีเลือดออกเมื่อถ่ายอุจจาระ หรืออาจมีอาการกล้ามเนื้อหูรูดทวารหนักกระตุกด้วยดังนั้นจริงๆแล้วจากอาการอาจจะแยกกันได้ยากค่ะ หากมีก้อนและมีเลือดออกดังกล่าวมา ยังมีโอกาสเป็นไปได้ทั้งคู่ แต่ริดสีดวงเป็นโรคที่พบได้บ่อยกว่าควรไปพบแพทย์เพื่อตรวจร่างกายจริง ให้ได้การวินิจฉัยที่แน่ชัดต่อไป เบื้องต้นดื่มน้ำมากๆ รับประทานอาหารเน้นผักผลไม้ ขับถ่ายให้เป็นเวลา ไม่เบ่งอุจจาระแรงๆ